Красавіцкі дзень  
*Міхась Пазнякоў*

Сонца апоўдні прыгрэла,

Хутка знік ранішні снег.

Дзеці чапляюць арэлі,

Чуецца радасны смех.

Чыстае, яснае неба,

Хмаркі нідзе не відаць.

Жоўтыя пахкія вербы

Цёплай пяшчотай звіняць.

Хваліцца шпак галасісты —

Новай шпакоўні ён рад,

Ветлым сярэбраным свістам

Поўніцца ўзрушаны сад.

Хочуць пупышкі шчасліва

Крыкнуць: «Жыццё сустракай!

Коціць званочкі гулліва

За агародам ручай.

I як часцінка прыроды,

Сам я спяваю, цвіту.

Лепшай няма асалоды,

Чым адчуваць дабрату.